Mahama Ayariga

Mahama Ayariga ( a wɔwoo no  Esusow Aketseaba 12,1974) yɛ mbranyimfo na ɔmanyɛnyi wɔ Ghana. Ɔdɔm National Democratic Congress amanyɛkuw no . Nna ɔyɛ Amandzɛɛbɔ na Nsɛm ho Dawurbɔ ho Soafo na Mbabun nye Agodzi ho Soafo wɔ Kan Ɔmanpanyin John Dramani Mahama n'aber do. Sesei dze, ɔyɛ mbrahyɛbaguanyi a ogyina Bawku Finimfin Mansin a ɔwɔ Ghana Etsifi-Epuei  Mantɔw mu no anan mu wɔ Ghana Ka-bi-ma-menka-bi amambu a ɔtɔ do anan no mu mbrahyɛbagua a ɔtɔ do anan, esia na esuon.https://web.archive.org/web/20240302024919/https://parliament.gh/mps?mp=73https://citinewsroom.com/2020/05/were-ready-to-debate-minority-on-their-call-for-rejection-of-c-i-126-majority-leader/. Sesiara ɔno nye dɔm kɛse no banodzinyi wɔ Mbrahyɛbaguamu.

 Ɔbra Ahyɛse Na Nwomasua 
[edit source]
Wɔwoo Mahama Ayariga wɔ Esusow Aketseaba 12,1974 wɔ Bawku a ɔwɔ Ghana Etsifi Epuei Mantɔw mu. Onyaa no nwomasua wɔ Ghana, Alataman mu na U.S.A aborɔkyir man mu. Ɔkɔr skuul wɔ Barewa College a ɔwɔ Zaria  a ɔwɔ Kaduna State,  a ɔwɔ Alataman mu. Okitsa Abɔdzin krataa a ɔtɔ do ebien wɔ Mbra mu wɔ Harvard Law School a ɔwɔ U.S.A  na ɔgyee Abɔdzin kraataa a odzi kan wɔ Mbra mu wɔ University of Ghana,Legon. Nna ɔno nye tsirtsenanyi a ɔwɔ Legal Resource Centre a ɔwɔ Nkran.

Nna no nua banyin panyin a wɔfrɛ no Ayariga Hassan nye obi a okegyinaa People's National Convention amanyɛkuw no anan mu peer ɔmanpanyin egua no wɔ 2012 Ɔman mu Ambatow kɛse a ɔkɔr do wɔ Ghana.

 Edwuma 
AYariga yɛ mbrayɛnyi dɛ n’edwuma. Ɔhyɛɛ n’edwuma ase dɛ kyerɛkyerɛnyi abadziekyir wɔ natural resources law na amanaman mbra mu wɔ Faculty of Law wɔ Ghana Osuapɔn mu. ƆKa hɔn a wɔtseew na nna ɔhwɛ toto asɛndzibew asoeɛ do, dwumakuw a hɔn botae nye dɛ wɔhwɛ bɔ nyimpa hɔn asɛdze hi ban, kurow mpontu na pɛpɛɛpɛr yɛ.

 Amanyɛsɛm Dwuma 

 Mbrahyɛbaguabyi 
Ayariga nna ɔyɛ Ghana mbrahyɛbaguanyi ma Bawku Finimfin Abatowmpasoa fir 2005 mbom ɔhweer n’egya no wɔ 2008 Ghana ambatow no mu dze maa Adamu Dramani Sakande a ofi Npp mu. Egua no daa pan ber a wɔbɔɔ Adamu kwaadu na kɔɔto hyɛɛ dɛ wɔmfa no nto efiadze dɛ oegyina wɔ ambatow no mu ber a ɔyɛ ɔman fofor do nyimpa a otsia Ghana amanbra no. Ayariga sanso nyaa egua no bio wɔ 2012 Ambatow no mu. Dɛm Abatowmpasoa yi atow amba Ama no npɛn anan, Mbrahyɛbagua esia na esuon wɔ Ghana amambu a ɔtɔdo anan no mu.

 Mboaedze 

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 2001-2005